# Richard Strauss

|  |
| --- |
| Richard Strauss |
|  |
| Základné informácie |
| Narodenie | 11. jún 1864 Mníchov, Bavorské kráľovstvo |
| Úmrtie | 8. september 1949 (85 rokov) Garmisch-Partenkirchen, Západné Nemecko |
| Národnosť | nemecká |
| Obdobie tvorby | 1870 - 1948 |
| Hudobný smer | neskorý až dekadentný romantizmus |
| Dielo |
| Počet diel | 148 (88 pod opusovými číslami) |
| Ťažiskové žánre | symfonická báseň, opera, pieseň, koncert |
|
Kľúčové diela
* + Tak vravel Zarathustra (1896)
	+ Salome (1903-1905)
	+ Elektra (1906-1908)
	+ Alpská symfónia (1911-1915)
	+ Štyri posledné piesne (1948)
 |
| Odkazy |
|  Richard Strauss multimediálny obsah na commons |
|

|  |  |
| --- | --- |
|  |  Hudobný portál  Biografický portál |

 |

**Richard Strauss** (\* 11. jún 1864, Mníchov, Bavorské kráľovstvo – † 8. september 1949, Garmisch-Partenkirchen, Západné Nemecko) bol nemecký hudobný skladateľ a dirigent.

## Životopis

Narodil sa v Mníchove v hudobníckej rodine. Jeho otec hral výborne na lesnom rohu. Jeho syn bol v hudbe samoukom, no čoskoro dosiahol významné úspechy:

Ako dvadsaťročný mal premiéru v New Yorku, o rok neskôr bol riaditeľom v Meiningene, potom vo Weimare. Po prvej svetovej vojne bol riaditeľom Dvornej opery vo Viedni.

Pôsobil ako predseda Ríšskej kultúrnej komory.

Ku koncu života strávil Strauss niekoľko rokov vo Švajčiarsku a do vlasti sa vrátil pred smrťou. Zomrel v Garmisch-Partenkirchene v roku 1949.

Hrob v roku 2024.
Straussove pozostatky boli spopolnené. Urna je pochovaná na cintoríne Garmisch v Garmisch-Partenkirchene v hrobe, v ktorom je jeho manželka Pauline, rodenej de Ahna (1863–1950), ich syn Franz (1898 – 1980) a jeho manželka Alice (1904 – 1991), vnuk Richard (1927 – 2007) a manželka Gabrielle , rodenej Hotterovej (1939-2020), ako aj vnuka Christiana (1932-2020) a jeho manželky Brigitte, rodenej Eckhardt (1925-1988).

## Charakter hudby

Strauss spočiatku, ovplyvnený konzervatívnou hudobnou výchovou jeho otca, skladal vycibrené, avšak ešte neosobné diela v štýle Mendelssohna-Bartholdyho. Neskôr začal objavovať svoj vlastný hudobný jazyk a koncom 19. storočia už predstavoval jedného z najprogresívnejších hudobných skladateľov, ktorý po harmonickej a výrazovej stránke výrazne obohatil zaužívané postupy. Jeho progresívne tendencie vyvrcholili v dvoch operách, *Salome* a *Elektra*, kde často pracuje s disonanciami. Ilustruje to napríklad známy disonantný *"Elektrin akord"*, ktorý v opere predstavuje akýsi leitmotív hlavnej postavy. Skladateľ ho opísal ako "bitonálnu syntézu A dur a Cis dur."

Väčšina Straussových diel je určená pre veľmi veľký orchester, pričom skladateľ sa prejavil ako jeden z najlepších inštrumentátorov v dejinách. Vo svojich symfonických básňach často s programovou jednoznačnosťou hudobne imitoval rôzne výjavy z programu skladieb. Jeho orchestrálne efekty sú veľkolepé, často až bombastické, čo však na druhej strane viedlo k tomu, že mu mnoho kritikov vyčítalo nadradenie efektu nad obsahom a hĺbkou diela.

## Dielo

### Symfonické básne

* Don Juan
* Tak vravel Zarathustra
* Don Quixote
* Život hrdinu
* Sinfonia domestica
* Alpská symfónia

### Koncerty

* Husľový koncert d mol, Op. 8
* Koncert pre lesný roh č. 1 Es dur, Op. 11 (1882/83)
* Hobojový koncert D dur (1945)

### Piesne

* Štyri posledné piesne (1948)

### Opery

* Guntram (1894)
* Salome, Op. 54 (1904 - 1905)
* Elektra, Op. 58 (1907 - 1908)
* Gavalier s ružou, Op. 59 (1909 - 1910)
* Ariadna z Naxu (1915 - 1916)
* Žena bez tieňa (*Die Frau ohne Schatten*) (1919)
* Intermezzo (1924)
* Arabella (1933)
* Mlčiaca žena (*Die schweigsame Frau*) (1935)
* Capriccio (1942)

## Referencie

## Externé odkazy

* „Hudba a slovo sú brat a sestra“ (Capriccio) – pred 70 rokmi zomrel Richard Strauss na operaslovakia.sk
* Pred 90 rokmi dirigoval v SND svoje opery excelentný majster Richard Strauss na operaslovakia.sk